CELEX: 32008D0677
Language: fi
Date: 2008-07-28 00:00:00
Title: 2008/677/EY: Komission päätös, tehty 28 päivänä heinäkuuta 2008 , Ranskassa käytettävien sianruhojen luokitusmenetelmien hyväksymisestä tehdyn päätöksen 2006/784/EY muuttamisesta (tiedoksiannettu numerolla K(2008) 3803)

19.8.2008   
            
            
               FI
            
            
               Euroopan unionin virallinen lehti
            
            
               L 221/30
            
         
      KOMISSION PÄÄTÖS,
   tehty 28 päivänä heinäkuuta 2008,
   Ranskassa käytettävien sianruhojen luokitusmenetelmien hyväksymisestä tehdyn päätöksen 2006/784/EY muuttamisesta
   (tiedoksiannettu numerolla K(2008) 3803)
   (Ainoastaan ranskankielinen teksti on todistusvoimainen)
   (2008/677/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Komission päätöksellä 2006/784/EY (2) hyväksytään seitsemän Ranskassa käytettävää sianruhojen luokitusmenetelmää.
            
         
               (2)
            
            
               Ranska on pyytänyt komissiota hyväksymään mittaustoimenpiteiden yksinkertaistamiseksi sianruhojen luokitusmenetelmässä ”Capteur Gras/Maigre – Sydel (CGM)” käytetyn kaavan korvaamisen, ja on toimittanut leikkuutulokset yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklan 3 kohdassa säädetyn pöytäkirjan toisessa osassa.
            
         
               (3)
            
            
               Pyyntöä arvioitaessa todettiin, että tarvittavat edellytykset kyseisen luokitusmenetelmän hyväksymiseksi täyttyvät.
            
         
               (4)
            
            
               Sen vuoksi päätöstä 2006/784/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat sianlihan hallintokomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 2006/784/EY liite tämän päätöksen liitteen mukaisesti.
   2 artikla
   Tämä päätös on osoitettu Ranskan tasavallalle.
   
      Tehty Brysselissä 28 päivänä heinäkuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 301, 20.11.1984, s. 1. Asetus sellaisena kuin se on viimeksi muutettuna asetuksella (EY) N:o 3513/93 (EYVL L 320, 22.12.1993, s. 5).
   
      (2)  EUVL L 318, 17.11.2006, s. 27. Päätös sellaisena kuin se on viimeksi muutettuna päätöksellä 2008/293/EY (EUVL L 98, 10.4.2008, s. 16).
   
      (3)  EYVL L 285, 25.10.1985, s. 39. Asetus sellaisena kuin se on viimeksi muutettuna asetuksella (EY) N:o 1197/2006 (EUVL L 217, 8.8.2006, s. 6).
   
      LIITE
      Päätöksen 2006/784/EY liitteen 1 osan (Capteur Gras/Maigre – Sydel (CGM)) 3 kohta korvataan seuraavalla tekstillä:
      
         
                     ”3.
                  
                  
                     Ruhon vähärasvaisen lihan osuus lasketaan seuraavalla kaavalla:
                     
                        
                            = 62,19 – 0,729 G2 + 0,144 M2
                     
                     jossa
                     
                                 
                                    
                              
                              
                                 =
                              
                              
                                 vähärasvaisen lihan arvioitu prosenttiosuus ruhossa,
                              
                           
                                 G2
                              
                              
                                 =
                              
                              
                                 rasvan paksuus (kamara mukaan luettuna) millimetreinä mitattuna kuuden senttimetrin päästä selän keskiviivasta kolmanneksi ja neljänneksi viimeisen kylkiluun välistä yhdensuuntaisesti keskiviivan kanssa
                              
                           
                                 M2
                              
                              
                                 =
                              
                              
                                 lihaksen paksuus millimetreinä mitattuna kuuden senttimetrin päästä selän keskiviivasta kolmanneksi ja neljänneksi viimeisen kylkiluun välistä yhdensuuntaisesti keskiviivan kanssa.
                              
                           Tätä kaavaa voidaan soveltaa 45–125 kilogramman painoisiin ruhoihin.”